सिलवानी| ब्राह्मण विकास संगठन व सेवा समिति द्वारा भगवान परशुराम की जयंती उत्साह के साथ मनाई गई। हाथों में भगवा ध्वज लेकर समाज के युवाओं ने भगवान परशुराम के जयकारे लगाए। प्रातः कांठिया मंदिर में पूजन हवन आदि धार्मिक अनुष्ठान पंडितों द्वारा कराए गए। इसके बाद चल समारोह निकाला गया, जो कि बजरंग चौराहा से प्रारंभ होकर मुख्य मार्ग होते हुए कांठिया मंदिर पहुंचा। यहां पर भगवान परशुराम की आरती की गई। चल समारोह में डीजे पर बज रहे भक्ति गीतों पर युवा नृत्य करते हुए चल रहे थे। चल समारोह में श्रीराम-जानकी मंदिर जमुनियापुरा के महंत नागारामदास महाराज, हनुमान मंदिर बजरंग चौराह के पुजारी पंडित गोपालानंद महाराज सहित अन्य संत, महंत शामिल हुए।